Document ID: 32010D0763

NEUVOSTON PÄÄTÖS,
annettu 6 päivänä joulukuuta 2010,
Euroopan unionin ja Salomonsaarten välisen kalastuskumppanuussopimuksen tekemisestä
(2010/763/EU)
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan yhdessä sen 218 artiklan 6 kohdan a alakohdan kanssa,
ottaa huomioon Euroopan komission ehdotuksen,
ottaa huomioon Euroopan parlamentin lausunnon,
sekä katsoo seuraavaa:
(1)
Yhteisö on komission valtuuttamisesta aloittamaan yhteisön puolesta neuvottelut kalastuskumppanuussopimuksen tekemiseksi Salomonsaarten kanssa 22 päivänä syyskuuta 2009 tehdyn neuvoston päätöksen perusteella neuvotellut Salomonsaarten kanssa kalastuskumppanuussopimuksen, joka antaa Euroopan unionin aluksille kalastusmahdollisuuksia Salomonsaarten suvereniteettiin tai lainkäyttövaltaan kalastuksen osalta kuuluvilla vesillä.
(2)
Uusi kalastuskumppanuussopimus parafoitiin näiden neuvottelujen tuloksena 26 päivänä syyskuuta 2009.
(3)
Euroopan unionin ja Salomonsaarten välinen kalastuskumppanuussopimus on allekirjoitettu ja sitä on sovellettu väliaikaisesti 9 päivästä lokakuuta 2009 neuvoston päätöksen N:o 2010/397/EU (1) nojalla.
(4)
Kyseinen sopimus olisi tehtävä,
ON HYVÄKSYNYT TÄMÄN PÄÄTÖKSEN:
1 artikla
Hyväksytään Euroopan unionin ja Salomonsaarten välinen kalastuskumppanuussopimus (2).
2 artikla
Neuvoston puheenjohtaja nimeää yhden tai useamman henkilön, jolla on valtuudet tehdä unionin puolesta sopimuksen 18 artiklassa tarkoitettu ilmoitus, jolla ilmaistaan unionin suostumus tulla sopimuksen sitomaksi. (3).
3 artikla
Tämä päätös tulee voimaan päivänä, jona se hyväksytään.
Tehty Brysselissä 6 päivänä joulukuuta 2010.

Labels: 19
20
6
18
15